नवोदय के बच्चों ने दी योगा की आकर्षक प्रस्तुति
डोंगरगढ़| जवाहर नवोदय विद्यालय के राष्ट्रीय सेवा योजना के छात्र-छात्राओं ने ग्राम नागतराई में 2 से 8 मार्च तक विशेष शिविर आयोजित किया है। स्वच्छता मिशन को लेकर चलाएं जा रहे शिविर का शुभारंभ सरपंच गिरधारी लाल मंडावी ने किया।
इस अवसर पर पूर्व जनपद अध्यक्ष गोविंद टंडन, डिहूराम वर्मा, रामसाय डड़सेना, पूर्व सरपंच भुवन वर्मा मंचस्थ रहे। सरपंच गिरधारी मंडावी ने संबोधित करते हुए कहा कि स्वच्छता को यदि हम अपने जीवन में अपना लें तो बीमारी को भगाने से कोई नहीं रोक सकता। पूर्व जनपद अध्यक्ष गोविंद टंडन ने कहा कि ग्रामीणों को स्वच्छता के प्रति जागरूक होना जरूरी है क्योंकि जहां जागरूकता होगी वहां स्वच्छता होगी। इस अवसर पर बच्चों ने सांस्कृतिक कार्यक्रमों की प्रस्तुति दी। इस अवसर पर शिविर प्रबंधक एसके मंडल, एसएस पटने, आरपी यदु, अनिल कुमार पाल सहित ग्रामीण व एनएसएस इकाई के बच्चे उपस्थित थे।
hin_Deva hin_Deva hin_Deva